Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 251

16. Árucsoport Húsból, halból, rákból, rákféléből és puhatestű, valamint más gerinctelen víziállatból készült termék Általános megjegyzések: Az olyan összetett élelmiszerek (beleértve az ún. „készételeket” is), amelyek pl. kolbászt, húst, vágási mellékterméket és belsőséget, halat, héjas, puhatestű vagy egyéb gerinctelen víziállat húsát, illetve ezek bármilyen kombinációját tartalmazzák zöldségfélékkel, spagettivel, mártásokkal stb. együtt, az árucsoporthoz tartozó Megjegyzések (2) bekezdése és a HR Általános rendelkezések utolsó előtti bekezdése szerint osztályozandók. Az árucsoporthoz tartozó Megjegyzések (2) bekezdés első részének második mondata (a nagyobb tömegben lévő alkotórész szerinti vtsz. alá történő áruosztályozásról szóló kitétel) vonatkozik az alszámok alá történő besorolásra is. Kiegészítő megjegyzések 2. bekezdéséhez: Általában véve csak akkor azonosítható, hogy egy levágott darab milyen fajta állat milyen részéből származik, ha a darab megközelítő mérete 100× 80× 2 mm, vagy ennél nagyobb. A „részei” kifejezés kizárólag olyan darabokra vonatkozik, amelyekről valamilyen, a kizárásos eljárásnál pontosabb módon határozható meg, hogy milyen fajta állat milyen részéből (pl. sonkából) származik. 1998/19/II. szám 1601 00 Kolbász és hasonló termék húsból, vágási melléktermékből, belsőségből vagy vérből; ezeken a termékeken alapuló élelmiszerek Az a tény, hogy valamely terméket a kereskedelemben „kolbásznak vagy hasonló terméknek” tekintenek, nem meghatározó tényező az e vtsz. alá történő áruosztályozáskor. Az olyan aprított és darabolt húskészítmények, amelyeket úgy préseltek alakra, hogy konzervdobozba vagy más merev formába töltöttek, akár hengeres alakú, akár nem, e vtsz. értelmében nem tekinthetők „kolbásznak”. 1601 00 10 Májból Ide tartozik a májtartalmú kolbász vagy hasonló termék, hús, vágási melléktermék, belsőség, zsír stb. adalékkal is, feltéve, hogy a máj adja annak lényeges jellemzőjét. Ezek a termékek általában főzöttek, néha füstöltek és alapvetően jellegzetes májízükről ismerhetők fel. 1601 00 91 Kolbász, száraz vagy kenhető, főzés nélkül Ide tartoznak a nem főzött kolbászok, feltéve, hogy érlelték őket (pl. a levegőn történő szárítással) és azonnali fogyasztásra alkalmasak. Ezek a termékek lehetnek füstöltek is, feltéve, hogy a füstölés nem vezet a hőkezelés által létrehozott albuminok teljes kicsapódásához, mint pl. a magas hőfokú füstölés esetén. Ide tartoznak tehát az olyan kolbászfélék, amelyeket szeletelve fogyasztanak (mint a szalámi, „Plockwurst” stb.), valamint a kenhető termékek, pl. a „Teewurst”. 1601 00 99 Másféle Ide tartozik:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes